**OPĆINSKO VIJEĆE**

KLASA:024-03/22-01/08

URBROJ:2109/12-02-22-8

Nedelišće, 29.09.2022.

Temeljem članka 79. stavak 7. Zakona o lokalnim izborima („Narodne novine“ broj 144/12, 121/16, 98/19, 42/20, 144/20 i 37/21) i članka 4. Poslovnika Općinskog vijeća Općine Nedelišće („Službeni glasnik Međimurske županije“ br. 9/21 i 18/21), Općinsko vijeće Općine Nedelišće, na 15. sjednici, održanoj 29.09.2022. godine, donijelo je

**ODLUKU**

**o nastavku obnašanja dužnosti člana**

**Općinskog vijeća Općine Nedelišće na temelju prestanka mirovanja mandata**

**I.**

Utvrđuje se da, s danom 31.08.2022. godine, VJERAN BALOG, PARAG, PARAG 216, nastavlja s obnašanjem dužnosti člana Općinskog vijeća Općine Nedelišće temeljem prestanka mirovanja mandata, a s istim datumom prestaje mandat zamjeniku člana RADOVANU BALOGU, PARAG, PARAG 108.

**II.**

Ova Odluka objaviti će se u „Službenom glasniku Međimurske županije“.

**OPĆINSKO VIJEĆE OPĆINE NEDELIŠĆE**

**PREDSJEDNIK OPĆINSKOG VIJEĆA**

**OPĆINE NEDELIŠĆE**

Hrvoje Kolman

**OPĆINSKO VIJEĆE**

**Mandatna komisija**

KLASA:024-03/22-02/10

URBROJ:2109/12-02-22-3

Nedelišće, 09.09.2022.

Temeljem članka 25. Poslovnika Općinskog vijeća Općine Nedelišće („Službeni glasnik Međimurske županije“ br. 9/21 i 18/21), Mandatna komisija podnosi slijedeće

**IZVJEŠĆE**

**o utvrđivanju dana nastavka obnašanja dužnosti člana**

**Općinskog vijeća Općine Nedelišće na temelju prestanka mirovanja mandata**

Odredbama članka 79. stavka 7. Zakona o lokalnim izborima („Narodne novine“ broj 144/12, 121/16, 98/19, 42/20, 144/20 i 37/21) propisano je da član predstavničkog tijela ima pravo tijekom trajanja mandata staviti svoj mandat u mirovanje iz osobnih razloga, podnošenjem pisanog zahtjeva predsjedniku predstavničkog tijela.

VJERAN BALOG, PARAG, PARAG 216, dana 14.06.2021. godine podnio je pisani zahtjev za mirovanjem mandata iz osobnih razloga.

Sukladno članku 81. stavku 4. Zakona o lokalnim izborima („Narodne novine“ broj 44/12, 121/16, 98/19, 42/20, 144/20 i 37/21) člana predstavničkog tijela izabranog na kandidacijskoj listi grupe birača zamjenjuje prvi sljedeći neizabrani kandidat s liste, a to je bio RADOVAN BALOG, PARAG, PARAG 108.

Prema članku 79. stavku 8. Zakona o lokalnim izborima („Narodne novine“ broj 144/12, 121/16, 98/19, 42/20, 144/20 i 37/21) propisano je da mirovanje mandata na temelju pisanog zahtjeva počinje teći od dana dostave pisanog zahtjeva sukladno pravilima o dostavi propisanim Zakonom o općem upravnom postupku, a ne može trajati kraće od šest mjeseci. Član predstavničkog tijela nastavlja s obnašanjem dužnosti na temelju prestanka mirovanja mandata, osmog dana od dostave obavijesti predsjedniku predstavničkog tijela.

VJERAN BALOG, PARAG, PARAG 216, dana 23.08.2022. godine, podnio je zahtjev za obnašanje dužnosti na temelju prestanka mirovanja mandata te se utvrđuje da počinje obnašati dužnost člana Općinskog vijeća Općine Nedelišće s danom 31.08.2022. godine, a s istim danom prestaje mandat zamjeniku člana RADOVANU BALOGU, PARAG, PARAG 108.

Slijedom svega iznesenog, predlaže se Općinskom vijeću Općine Nedelišće da donese Odluku o utvrđivanju dana nastavka obnašanja dužnosti člana Općinskog vijeća Općine Nedelišće na temelju prestanka mirovanja mandata.

**PREDSJEDNICA MANDATNE KOMISIJE**

Magdalena Špicar Marciuš, v.r.