**OPĆINSKO VIJEĆE**

KLASA:024-03/22-01/08

URBROJ:2109/12-02-22-20

Nedelišće, 29.09.2022.

Temeljem članka 32. Statuta Općine Nedelišće („Službeni glasnik Međimurske županije“ broj 7/21), Općinsko vijeće Općine Nedelišće, na svojoj 15. sjednici, održanoj 29.09.2022. godine, donijelo je

**TREĆE IZMJENE**

**PRAVILNIKA O STIPENDIRANJU STUDENATA**

Članak 1.

Općinsko vijeće Općine Nedelišće, na svojoj 4. sjednici, održanoj 12. studenog 2009. godine, donijelo je Pravilnik o stipendiranju studenata („Službeni glasnik Međimurske županije“ broj 20/09), na svojoj 5. sjednici, održanoj 24. listopada 2013. godine, Izmjene i dopune Pravilnika o stipendiranju studenata („Službeni glasnik Međimurske županije“ broj 15/13) te na svojoj 4. sjednici, održanoj 26. listopada 2017. godine, Druge izmjene i dopune Pravilnika o stipendiranju studenata („Službeni glasnik Međimurske županije“ broj 12/17) (u daljnjem tekstu: Pravilnik).

Članak 2.

U članku 1. stavku 1. Pravilnika briše se: „ ,izuzevši sve vrste studija u Međimurskoj i Varaždinskoj županiji. “ i nakon riječi inozemstvu stavlja se točka.

U članku 1. Pravilnika briše se stavak 2., a dosadašnji stavak 3. postaje stavak 2.

Članak 3.

Ostale odredbe Pravilnika o stipendiranju studenata („Službeni glasnik Međimurske županije“ broj 20/09, 15/13 i 12/17) ostaju neizmijenjene.

Članak 4.

Ove izmjene Pravilnika o stipendiranju studenata stupaju na snagu osmi dan od dana objave u Službenom glasniku Međimurske županije.

**OPĆINSKO VIJEĆE OPĆINE NEDELIŠĆE**

**PREDSJEDNIK OPĆINSKOG VIJEĆA**

Hrvoje Kolman

**OBRAZLOŽENJE UZ ODLUKU O TREĆIM IZMJENAMA PRAVILNIKA O STIPENDIRANJU STUDENATA**

Općinsko vijeće Općine Nedelišće, na svojoj 4. sjednici, održanoj 12. studenog 2009. godine, donijelo je Pravilnik o stipendiranju studenata („Službeni glasnik Međimurske županije“ broj 20/09), na svojoj 5. sjednici, održanoj 24. listopada 2013. godine, Izmjene i dopune Pravilnika o stipendiranju studenata („Službeni glasnik Međimurske županije“ broj 15/13) te na svojoj 4. sjednici, održanoj 26. listopada 2017. godine, Druge izmjene i dopune Pravilnika o stipendiranju studenata („Službeni glasnik Međimurske županije“ broj 12/17).

Trećim izmjenama Pravilnika predlaže se ponovno uvođenje stipendiranja za studije u Međimurskoj i Varaždinskoj županiji te studente privatnih učilišta.

Predlaže se Općinskom vijeću Općine Nedelišće da razmotri i usvoji Treće izmjene Pravilnika o stipendiranju studenata.

**OPĆINSKI NAČELNIK**

Nikola Novak