**OPĆINSKO VIJEĆE**

KLASA:024-03/22-01/08

URBROJ:2109/12-02-22-28

Nedelišće, 29.09.2022.

Temeljem članka 35. Zakona o lokalnoj i područnoj (regionalnoj) samoupravi, (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 32. Statuta Općine Nedelišće (Službeni glasnik Međimurske županije br. 7/21) Općinsko vijeće Općine Nedelišće, na 15. sjednici, održanoj dana 29.09.2022. godine donijelo je

**ODLUKU**

**o davanju suglasnosti za dugoročno**

**zaduživanje trgovačkom društvu NED-KOM d.o.o.**

**Članak 1.**

Općina Nedelišće daje suglasnost trgovačkom društvu NED-KOM d.o.o., Čakovečka 26, Nedelišće, OIB: 47253514896, za dugoročno zaduživanje u iznosu od 166.000,00 kn u Hrvatskoj poštanskoj banci d.d. svrhu kupovine stroja za obavljanje komunalnih djelatnosti, pod sljedećim uvjetima:

**Iznos kredita:** 166.000,00 kn,

**Vrsta kredita:** dugoročni kredit u kunama,

**Namjena kredita:** kupovina stroja za obavljanje komunalnih djelatnosti,

**Način i rok korištenja kredita:** kredit će se koristiti jednokratno, namjenski, temeljem dostavljene dokumentacije za namjensko korištenje,

**Poček:** bez počeka,

**Način i rok vraćanja kredita:** u 60 mjesečnih rata,

**Redovna kamatna stopa:** redovna 1,52% + 6M NRS3, godišnje, ukupna kamata u trenutku slanja ponude iznosi 1,60%. Za vrijeme otplate kredita kamata se obračunava mjesečno i o dospijeću. Interkalarna kamata je promjenjiva te se obračunava i naplaćuje u visini redovne kamatne stope, mjesečno na neiskorišteni iznos kredita u razdoblju od dana korištenja do dana stavljanja kredita u otplatu. Povećanje redovne kamatne stope ne ugovara se,

**Zatezna kamatna stopa:** obračunava se i naplaćuje u visini stope zakonskih zateznih kamata,

**Naknada za obradu zahtjeva:** 0,35% od iznosa odobrenog kredita, min. 500,00 kuna, jednokratno,

**Naknada za rezervaciju sredstava:** bez naknade,

**Naknada za prijevremenu naknadu:** bez naknade.

**Članak 2.**

Ova Odluka stupa na snagu danom donošenja, a objaviti će se u Službenom glasniku Međimurske županije.

**OPĆINSKO VIJEĆE OPĆINE NEDELIŠĆE**

**PREDSJEDNIK OPĆINSKOG VIJEĆA**

Hrvoje Kolman

**OBRAZLOŽENJE UZ ODLUKU O DAVANJU SUGLASNOSTI ZA DUGOROČNO ZADUŽIVANJE TRGOVAČKOM DRUŠTVU NED-KOM d.o.o.**

Člankom 32. Statuta Općine Nedelišće („Službeni glasnik Međimurske županije“ broj 7/21) utvrđena je nadležnost Općinskog vijeća za donošenje Odluke o davanju suglasnosti za dugoročno zaduživanje trgovačkom društvu NED-KOM d.o.o..

Člankom 127. Zakona o proračunu („Narodne novine“ br. 144/21) propisano je da se pravna osoba u većinskom vlasništvu jedinice lokalne samouprave može zadužiti samo uz suglasnost većinskog vlasnika, odnosno osnivača, te da suglasnost o zaduživanju donosi predstavničko tijelo jedinice lokalne samouprave.

Dana 28.09.2022. godine trgovačko društvo NED-KOM d.o.o. podnijelo je zahtjev za izdavanje suglasnosti za dugoročno zaduživanje, a namjena je kupnja komunalnog stroja (vozila) za obavljanje komunalnih djelatnosti.

Nadzorni odbor trgovačkog društva NED-KOM d.o.o. dao je prethodnu suglasnost na zaduživanje.

Slijedom svega iznesenog, predlaže se Općinskom vijeću Općine Nedelišće da donese Odluku o davanju suglasnosti za dugoročno zaduživanje trgovačkom društvu NED-KOM d.o.o..

**OPĆINSKI NAČELNIK**

Nikola Novak